Sarfraz Ahmed Dismisses Dinesh Chandimal's Witchcraft Claim
లంక కెప్టెన్‌పై పెదవి విరిచిన పాక్ కెప్టెన్
శ్రీలంక కెప్టెన్ దినేశ్ చండిమాల్ రెండు రోజుల క్రితం చేసిన మంత్రాల వ్యాఖ్యలపై పాకిస్థాన్ కెప్టెన్ సర్ఫరాజ్ అహ్మద్ పెదవి విరిచాడు. మంత్రగత్తె
TNN | Updated:
Nov 2, 2017, 06:14PM IST
శ్రీలంక కెప్టెన్ దినేశ్ చండిమాల్ రెండు రోజుల క్రితం చేసిన మంత్రాల వ్యాఖ్యలపై పాకిస్థాన్ కెప్టెన్ సర్ఫరాజ్ అహ్మద్ పెదవి విరిచాడు. మంత్రగత్తె అయిన తన స్నేహితుడి తల్లి ఆశీర్వాదం తీసుకోవడంతోనే.. యూఏఈ వేదికగా పాక్&zwnj;తో జరిగిన రెండు టెస్టుల్లోనూ శ్రీలంక గెలిచిందని చండిమాల్ వెల్లడించాడు. దీంతో సోషల్ మీడియాలో లంక అభిమానులు ఈ వ్యాఖ్యలపై దుమ్మెత్తిపోశారు. అదే నిజమైతే.. టెస్టు సిరీస్&zwnj; తర్వాత జరిగిన ఐదు వన్డేలు, మూడు టీ20ల్లో శ్రీలంక ఎందుకు ఓడిపోయిందంటూ ప్రశ్నించారు.
తాజాగా చండిమాల్ మాటలపై సర్ఫరాజ్ అహ్మద్ కూడా స్పందించాడు. &lsquo;మంత్రాల బలంతోనే టెస్టు మ్యాచ్&zwnj;ల్ని శ్రీలంక గెలిచిందనుకుంటే.. వన్డే, టీ20ల్లోనూ ఆ జట్టు గెలవాలి కదా..?. అంతెందుకు నేను ఖురాన్&zwnj;ని నమ్ముతాను. ప్రపంచంలో ఏదో మ్యాజిక్&zwnj; ఉందని కూడా విశ్వసిస్తాను. కానీ.. మా జట్టు పేలవంగా ఆడటంతోనే టెస్టు సిరీస్&zwnj;లో విజయావకాశాల్ని చేజార్చుకుందనే చెప్తాను&rsquo; అని సర్ఫరాజ్ అహ్మద్ వివరించాడు. ఆటలోకి ఇలాంటి అంశాల్ని తీసుకురావొద్దని.. పాకిస్థాన్&zwnj;కి సరైన వ్యూహం లేకపోవడంతోనే టెస్టుల్లో ఓడిపోయిందని మాజీ క్రికెటర్ యూసఫ్ అభిప్రాయపడ్డాడు.